open-index/open-wikipedia-markdown huggingface dataset:
נגבטק

**נגבטק** הייתה חברת הייטק ישראלית שעסקה בייצור מכונות לבדיקת שבבים. החברה, שבשיאה העסיקה כ-150 עובדים, והגיעה למכירות בשיעור של 31 מיליון דולר בשנת 2006, נסגרה בשיא המשבר הכלכלי העולמי בסוף 2008. מטה החברה שכן בבית תמר שבפארק המדע ברחובות. לחברה היו סניפים בארצות הברית, גרמניה ודרום קוריאה ובין לקוחותיה נמנו יצרניות השבבים והזכרונות הגדולים בעולם.
## היסטוריה
החברה הוקמה בשנת 2000 על ידי יוצאי חברת "אורבוטק" גדי נוימן ודוד אלומות ועם הקמתה גייסה 5 מיליון דולר מקרן הון הסיכון "פולריס" (לימים קרן פיטנגו) וחברת "כלל תעשיות". בין המשקיעים בחברה היו גם חברת "אורבוטק" וחברת "קווליטאו" - חברה ציבורית שמניותיה נסחרות בבורסת תל אביב, המפתחת גם ציוד בדיקה ייעודי לתעשיית המוליכים למחצה. ב-2002 השלימה גיוס הון נוסף בהיקף של 15 מיליון דולר, לפי שווי חברה של כ-45 מיליון דולר; קרנות ההון סיכון הישראליות סטאר ונצ'רס וג'נסיס פרטנרס הובילו את הגיוס.

החברה ייצרה מערכות לזיהוי אוטומטי של פגמים על פרוסת סיליקון בתהליך ייצור מוליכים למחצה. המכונות של החברה סרקו בעזרת אופטיקה מתקדמת את פרוסות הסיליקון. לאחר מכן, בעזרת אלגוריתמים מתקדמים לעיבוד התמונה המתקבלת ולסיווג אוטומטי נמצא האם פרוסות הסיליקון יוצרו כראוי או לא, ומהות הפגם שנמצא בהם. למכונות מסוג זה יש חשיבות רבה בתעשיית המוליכים למחצה עקב עלות הייצור הגבוהה של הפרוסות וצפיפות רבה של רכיבים על פרוסה. הרכיבים זעירים, כך שלא ניתן לזהות את הפגמים בעין אדם. המתחרים העיקריים של נגבטק היו אפלייד מטיריאלס ו-KLA. החברה הייתה בשלבים מסוימים בבעלות חלקית של אורבוטק העוסקת בתחום קרוב.

באפריל 2004 רכשו הקרנות "פיטנגו", "ג'נסיס" ו"סטאר" את חלקה של חברת "כלל תעשיות" בחברה תמורת כ-14 מיליון דולר לפי שווי חברה של כ-66 מיליון דולר. בספטמבר 2005 השלימה גיוס של 26 מיליון דולר, ובאפריל 2006 השלימה גיוס נוסף של 36 מיליון דולר; בנוסף נטלה הלוואה בהיקף של 10 מיליון דולר.

ב-31 באוקטובר 2006 הכריזה החברה על מוצר חדש - Negevtech 3110 (הדמיון בין השם לתאריך ההכרזה מקרי). מוצר זה היווה דור המשך למוצר שקצר הצלחה גדולה ב-2006, ה־Negevtech 3110. Negevtech 3100 אך נכשל מסחרית, מה שהוביל לשורת קיצוצים בחברה. ביולי 2007 נאלצה לבצע גיוס הון נוסף ממשקיעיה בסך 15 מיליון דולר, ובסך הכל הושקעו בחברה עד שנסגרה כ-100 מיליון דולר.

בינואר 2008 חתמה "איזרעאל גרות' פרטנרס" (IGPAC) על הסכם לא מחייב לרכישת "נגבטק". IGPAC הייתה חברת רכישה למטרות מיוחדות שביולי 2006 השלימה גיוס של 51 מיליון דולר בהנפקת מניות בנאסד"ק כדי להשקיעה בחברה קיימת. הדיונים על הרכישה נמשכו מספר חודשים, במהלכם נחשף כי "נגבטק" פרסמה הערת עסק חי בדו"ח השנתי שלה לשנת 2007, עקב כך הוחלט שהרכישה תהיה לפי שווי של 35 מיליון דולר, כאשר קודם לכן השווי שדובר בעסקה עמד על 50 מיליון דולר, אך כתוצאה מההפסדים הכספיים המתמשכים של החברה הופחת שווי החברה ב-30%. כמה ימים אחר כך בוטלה העסקה. בסוף 2008 נקלעה החברה למצוקת מוזמנים, הפכה לחדלת פרעון, נאלצה להפסיק את פעילותה ולפטר את כל עובדיה. העובדים הקימו ועד עובדים שנאבק בהנהלה ובבעלי החברה, כדי לקבל חלק מהכספים שהגיעו להם. במרץ 2009, בצו בית המשפט, פורקה החברה והקניין הרוחני שלה נמכר תמורת 2.5 מיליון דולר למתחרה העיקרית שלה "אפלייד מטריאלס".

## קישורים חיצוניים
* 

## הערות שוליים

קטגוריה:תעשיית אלקטרוניקה בישראל
קטגוריה:חברות ישראליות שנסגרו
קבוצת סלה

**קבוצת סלה** (איטלקית **Gruppo del Sella**; **גרופו דל סלה**) היא גוש הרים סלעי, שהם חלק מהרי הדולומיטים בצפון איטליה. 
## גאוגרפיה
הפסגה הגבוהה ביותר בקבוצה היא פסגת Piz Boè שגובהה 3,151 מטר. הפסגה הגבוהה ביותר אליה ניתן להגיע עם רכבל היא סאס פורדוי (2,950 מטר). פסגות נוספות הן צ'ימה פישדו (Cima Pisciadù, 2,985 מטרים), בואסקופל (Boèseekofel, 2,910 מטר), וסלטירמה (Sellatürme 2,696 מטר). קבוצת סלה מהווה גבול טבעי בין נפות דרום טירול, טרנטו ובלונו. הכביש המקיף את קבוצת סלה (בחלקו SS48) עובר בארבעה מעברי ההרים: קאמפולונגו, פורדוי, סלה, וגארדנה. בחורף מקיפים את רכס סלה מסלולי הסקי של טבעת סלה רונדה, הכוללת מסלולי סקי ומעליות סקי שאורכם 40 ק"מ, וניתן להקיפו בשני הכיוונים. בכל שנה נערך מרתון סקי סביב קבוצת סלה.

## גלריה

Furcela Pordoi .JPG|הרכבל לסאס פורדוי
Selos grupe2.JPG|רכס סלה בקיץ
Sella Ronda2.jpg|מסלולי סלה רונדה


## קישורים חיצוניים

* תמונה פנורמית של קבוצת סלה, מרמולדה ואגם פדאיה
* תמונה פנורמית שצולמה ממרמולדה לעבר קבוצת סלה, ססולונגו ואגם פדאיה
* סלה רונדה באתר "דולימיטי סופרסקי"
* מפת סלה רונדה

קטגוריה:איטליה: גאוגרפיה
סנודון

**הר סנודון** (באנגלית: **Snowdon** שמשמעו באנגלית עתיקה "גבעת שלג", בוולשית: **Yr Wyddfa**, אֶיר וִיד'וָה, שמשמעו "רגם") הוא ההר הגבוה ביותר בוויילס וההר הגבוה ביותר בבריטניה דרומית להרי סקוטלנד. הר סנודון נחשב לאחד משבעת פלאי ויילס.

## תיאור
ההר הוא חלק מרכס הרי סנודון, רכס הממוקם בצפון מערב ויילס, אורכו כ-10 קילומטר והוא הרכס הגבוה מבין רכסי ההרים בתוך שמורת סנודוניה, כאשר פסגת סנודון היא הגבוהה ביותר. אזור סנודון ורכס ההרים נחשב לבעל כמות המשקעים הגדולה ביותר באי הבריטי עם כ-4,500 מ"מ שנתי.

ניתן לעלות לפסגת סנודון באמצעות רכבת הר סנודון (Snowdon Mountain Railway) שנפתחה לציבור בשנת 1896 ומגיעה לתחנת הפסגה הנמצאת מטרים ספורים מהפסגה עצמה, לצד התחנה על הפסגה ממוקם מבנה המשמש חנות לתיירים ומטיילים. מלבד העלייה ברכבת, ישנם מספר מסלולי העפלה מוכרים השונים זה מזה בדרגת הקושי שלהם, כאשר הדופן הצפון מזרחית היא התלולה ביותר.

### פסגות הרכס
* סנודון (אור ויד'וה): 1,085 מטר.
* גָרנֶד יִגֶין: 1,065 מטר.
* קרִיב גוֹק: 923 מטר.
* אוּ לֶוִויד': 898 מטר.
* לִ'יוִויד' בָאק: 818 מטר.
* אוּר אָרַן: 747 מטר.
* מוֹל אִילִיוֹ: 726 מטר.
* מוֹל קֵנגהוּרִיוֹן: 674 מטר.
* וֵוֹיל גְרוֹן: 629 מטר.

## קישורים חיצוניים

* 
* אתר הפארק הלאומי סנודוניה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: הרים
קטגוריה:ויילס: גאוגרפיה
קטגוריה:סנודוניה
ארנולד יו מרטין ג'ונס

**ארנולד יו מרטין ג'ונס** (באנגלית: **Arnold Hugh Martin (A.H.M.) Jones**; 9 במרץ 1904 - 9 באפריל 1970) היה היסטוריון בריטי חשוב של העת הקלאסית, במיוחד של שלהי הקיסרות הרומית.

## חייו ועבודתו
עבודתו הידועה ביותר הייתה The Later Roman Empire, 284-602 (1964), עבודה היסטורית חשובה על רומא וראשיתה של האימפריה הביזנטית, שפותחת בטטררך דיוקלטיאנוס ומסתיימת בקיסר הביזנטי מאוריקיוס. אחת מהביקורות המודרניות הנפוצות ביותר על עבודתו היא שהוא הסתמך באופן כמעט בלעדי על מקורות ראשוניים מהספרות והאפיגרפיה, מתודולוגיה ששיקפה את הכשרתו ההיסטוריוגרפית של ג'ונס. המחקר הארכאולוגי של התקופה אותה חקר היה בחיתוליו באותה עת, עובדה שהגבילה את המינון של הממצאים בהם הוא היה יכול להיעזר לצורך עבודתו.

הוא פרסם את ספרו הראשון, The Cities of the Eastern Roman Provinces, ב-1937. הוא מונה כפרופסור להיסטוריה של העת העתיקה ביוניברסיטי קולג' לונדון ב-1946. בשנת 1951 הוא עבר לאוניברסיטת קיימברידג' והחזיק באותה המשרה שם. ג'ונס נבחר לאקדמיה הבריטית ב-1947.

לפי המסופר ג'ונס היה קורא מהיר במיוחד והיה בעל זיכרון אנציקלופדי. הוא הסתייג משיחות חולין, דבר שהפך אותו לקר בעיני אלו שלא הכירו אותו, אולם תלמידיו כיבדו אותו מאוד. נמתחה עליו ביקורת על כך שהוא לא תמיד הזכיר עבודות של מלומדים קודמים בהערות השוליים של מחקריו, הרגל לו היה מודע ושהוא התנצל עליו במבוא לספרו הראשון.

הוא הלך לעולמו כתוצאה מהתקף לב בשנת 1970 כשערך סבב הרצאות בסלוניקי.

מאז מותו של ג'ונס פחתה הפופולריות של עבודתו באקדמיה, בשל התרחבות המחקרים בנושא שלהי העת העתיקה, תקופה שלא הייתה קיימת כשדה מחקר נפרד בזמן חייו. עם זאת, חוקרים של העת העתיקה מזכירים לעיתים קרובות את תרומתו העצומה למחקר התקופה.

## ביבליוגרפיה נבחרת

* *The Cities of the Eastern Roman Provinces* (1937)
* *The Herods of Judaea* (1938)
* *The Greek City from Alexander to Justinian* (1940)
* *Ancient Economic History* (1948)
* *Constantine and the Conversion of Europe* (1948)
* *Athenian Democracy* (1957)
* *Studies in Roman Government and Law* (1960)
* *The Later Roman Empire, 284–602: A Social, Economic and Administrative Survey (1964)
* *Sparta* (1967)
* *The Decline of the Ancient World* (1968)
* *Augustus* (1970)
* *The Prosopography of the Later Roman Empire*, with John Robert Martindale and  (1971)
</div>

==מקורות==
<div style="direction: ltr;">
*Meiggs, Russell. "Obituary: Arnold Hugh Martin Jones." *Journal of Roman Studies*, Volume 60 (1970), pp. 186-187.
**A.H.M. Jones and the Later Roman Empire''. Edited by David M. Gwynn. Leiden: Brill Academic Publishers, 2008 (, hardback).
*British Academy Fellowship entry


## קישורים חיצוניים
* 

קטגוריה:חוקרי העת הקלאסית
קטגוריה:סגל אוניברסיטת אוקספורד
קטגוריה:היסטוריונים בריטים
קטגוריה:בריטים שנולדו ב-1904
קטגוריה:בריטים שנפטרו ב-1970
באר יעקב (בריסטול)

**באר יעקב** (באנגלית: **Jacob's Well**) הוא מבנה ברובע קליפטון (Clifton) שבבריסטול, אנגליה, המתוארך לימי הביניים המוקדמים, יש המשערים כי במהלכם שימש המבנה כמקווה יהודי.

בעיר בריסטול התקיימה קהילה יהודית לסירוגין החל מהמאה ה-12 לערך. מבנה האבן בנוי סביב מעיינות חמים טבעיים, ועל אחד ממשקופי המבנה קיימת חריטה שיש המפרשים אותה כמילה  בעברית (דהיינו: "זוחלים", מונח הלכתי בהקשר לדיני מקוואות). עובדות אלה הובילו לתאוריה לפיה המקום שימש כמקווה בתקופה הקדומה. עם זאת, יש המפרשים בצורה אחרת את הכיתוב על המשקוף, ואף טוענים כי המבנה עמוק מדי על מנת לשמש כמקווה. על פי תאוריה נוספת, המבנה שימש לטהרת המת לקראת קבורתו, ככל הנראה בבית הקברות היהודי שבגבעת ברנדון (Brandon Hill) הסמוכה. 

בשנת 1142 הפכו המעיינות לרכושו של המנזר על שם אוגוסטינוס הקדוש (שהפך מאוחר יותר לקתדרלת בריסטול), ובמהלך המאה ה-18 והמאה ה-19 שופץ המבנה ונבנה מחדש. המבנה התגלה מחדש בשנת 1987, והוא מוגדר כיום כמונומנט רשום של הממלכה המאוחדת.

## לקריאה נוספת

* A. Foyle, *Bristol*, Pevsner Architectural Guides (2004) 
* J. Hillaby and R. Sermon, *Jacob's Well, Bristol: Mikveh or Bet Tohorah?*, Transactions of the Bristol and Gloucestershire Archaeological Society **122**  (2004) 127-152
* J. Lea-Jones. *Historical account of the area known as Jacob’s Wells, Clifton, Bristol, England: from twelfth century to modern times* (1999) 
* S. Watson, *Secret underground Bristol* (Bristol 1991) 


## קישורים חיצוניים
* Jacob's Well, Bristol, Britain's only known medieval Jewish Ritual Bath (Mikveh)&lrm;  
* מידע על המבנה באתר the spas directory 
* תמונות של המבנה

קטגוריה:בריסטול
קטגוריה:יהדות בריטניה
קטגוריה:יהודים ויהדות בימי הביניים
קטגוריה:אנגליה: מבני דת
קטגוריה:מונומנטים רשומים
צבי ספקטור

**צבי ספקטור** (6 ביוני 1916 - 18 במאי 1941) היה לוחם בהגנה ומפקד כ"ג יורדי הסירה. ממפתחי תורת הסיור, ההתמצאות והשדאות ששימשו את הפלמ"ח לאחר מותו.

## תולדות חייו
ספקטור נולד בירושלים, אמו, אשר נפטרה בשנות ילדותו, הייתה בת למשפחת טולדנו ובנערותו חי אצל אחות אמו וקרא לעצמו צבי טולדנו. למד בגימנסיה העברית רחביה ולאחר מכן למד שנה באוניברסיטה העברית, ושנתיים וחצי נוספות באנגליה, אך לא סיים את לימודיו כיוון שאזלו אמצעיו הכספיים. במקביל ללימודיו היה מלוחמי הנודדת, יחידה ניידת של ארגון "ההגנה" שנעה בשדות בלילות והתקיפה את הכנופיות הערביות בעורפן, בתקופת המרד הערבי הגדול.

נמנה עם מייסדי קהילת הצופים בירושלים (שנוסדה בגימנסיה במקביל ל"צופי בית הכרם" שקמו ליד תיכון בית הכרם), הדריך קורסי מדריכים ופיתח מיומנויות סיור. בין היתר השתתף בהקפת ים המלח והיה מראשוני סיירי הנגב. במשך זמן קצר היה מפקד אזור תל אביב של ההגנה וטיפל בהורדת מעפילים במסגרת "הפלגה הימית" שהתבססה על הפלוגה הימית של "הפועל". בנוסף עבר קורס טיס בחברת אווירון והוסמך כטייס. זמן קצר נוסף שירת כמפקד הפו"מ (כוח סיירות קצר-ימים שהוקם לאחר פירוק הפו"ש) בדרום ארץ ישראל.

ב-1940 נשא לאשה את שושנה (שוש) ספקטור והזוג בנה את ביתו בקיבוץ גבעת ברנר. באוקטובר אותה שנה נולד בנם, יפתח.

במאי 1941 הזמין אותו יצחק שדה להצטרף לצוות ההקמה של הפלמ"ח, ומיד לאחר מכן מינה אותו למפקד פעולת חבלה סודית שנרקמה יחד עם שירות המודיעין הבריטי נגד בתי זיקוק בעיר טריפולי בלבנון. החשש היה כי בתי הזיקוק יספקו דלק למטוסי הוורמאכט הגרמני, ובכך יסייעו בסיכול הפלישה הבריטית שתוכננה ללבנון ולסוריה שהיו בשליטת צרפת של וישי. שדה וספקטור בחרו את האנשים שיצאו לפעולה מקרב אנשי הפלגה הימית ואנשי מסגרות ההגנה המיוחדות שיועדו להיות חוט השדרה של הפלמ"ח.

הסירה, שיצאה לדרכה מחיפה ב-18 במאי, נעלמה בים, וגורלה וגורל לוחמיה, בהם קצין בריטי, לא נודעו עד היום.

## משפחתו
רעייתו, שושנה ספקטור, הייתה לקצינת השלישות של הפלמ"ח. בנו, יפתח ספקטור, שהיה בן שבעה חודשים במות אביו, היה לטייס קרב בחיל האוויר הישראלי ואלוף הפלות.

## ספרו
* צבי ספקטור, **דנו מושיע ישראל** *ספר לבני הנעורים*, שנכתב בסוף שנות ה-30 של המאה הקודמת, (הוצא לאור על ידי בנו יפתח ספקטור) בהוצאת אופיר ביכורים, 2011

## לקריאה נוספת
* זרובבל גלעד, **מגן בסתר: מפעולות המחתרת הארץ-ישראלית במלחמת-העולם השנייה**, תש"ט

## קישורים חיצוניים
* 
* 
* צבי ספקטור, באתר ועדת חבר העמים לקברי מלחמה

## הערות שוליים

קטגוריה:בוגרי גימנסיה רחביה
קטגוריה:אנשי היישוב ילידי הארץ
קטגוריה:כ"ג יורדי הסירה
קטגוריה:לוחמי ההגנה
קטגוריה:לוחמי הפלמ"ח
קטגוריה:אנשי היישוב שמקום קבורתם לא נודע
קטגוריה:אישים המונצחים בגן הנעדרים בהר הרצל
צבי
קטגוריה:פעילי ההעפלה
קטגוריה:ארץ-ישראלים שנולדו ב-1916
קטגוריה:ארץ-ישראלים שנפטרו ב-1941
דירת נופש

310px|ממוזער|דירות נופש ביוון
**דירת נופש** היא דירה המיועדת לנופש ולא למגורים קבועים.

## דירות נופש בישראל
בישראל המושג "דירות נופש" הופיע בתוכניות מתאר במקביל למלונאות ומשמעותו הייתה שנויה במחלוקת בין יזמים לארגוני הגנת הסביבה.

במהלך שנות ה-90 של המאה ה-20 נבנו בישראל לאורך חוף הים, פרויקטים של דירות נופש על קרקע שייעודה, על פי תמ"א 13 או על פי תוכניות מקומיות, הוא "אזור תיירות ונופש – שטח המיועד למלונות בדרגות שונות, אכסניות, בתי הבראה...". פרויקטים אלו כללו את סול מרין בנהריה, פנינת הים בעכו, מגדלי חוף הכרמל בחיפה, כפר הים בגבעת אולגה, מלון כרמל בנתניה, מרינה הרצליה, "סי אנד סאן" בתל אביב ומרינה אשקלון. מבקר המדינה מצא שדירות אלו שימשו בפועל למגורים והביע דעתו שדבר זה אינו ראוי. פרויקט מגורים נוסף שנבנה במסווה של דירת נופש הוקם בשמורת עין חמד. באותו מקרה בית המשפט העליון הורה על פינוי הבתים והם נותרו כפילים לבנים בשטח.

לטענת היזמים, שקבלה אישור בוועדות תכנון שונות, דירות נופש הן דירות באזורים שאין בהם תשתיות תומכות, כמו תשתיות חינוך ובריאות או שהן דירות קטנות באופן שאינו נוח למגורים קבועים. לעומת זאת, בית המשפט העליון קבע במספר מקרים שהמושג דירת נופש משמעו דירת נופש לרווחת הציבור כולו, ככל שיחפוץ בכך, ועל כן סמכה ידה על הדרישה שהדירות תועמדנה להשכרה במשך תקופה העולה על שישה חודשים מדי שנה. בשנת 2018 אישר בית המשפט העליון לוועדה מקומית לתכנון ולבנייה לחייב בעלי דירות נופש לנהל אותן דרך חברת ניהול, לאחר שניסיונות הוועדה להביא להשכרת הדירות לנופש, באמצעים אחרים, כשלו.

בניגוד להשכרת דירת מגורים הפטורה ממס בישראל, על מנת להקל על השוכרים, השכרת דירת נופש לתקופה קצרה חייבת במס ועל כן הוצאות רכישת הדירה ניתנת לקיזוז מתשלומי המס. רכישת דירת נופש אינה נחשבת כדירת מגורים לעניין תשלום מס רכישה וגם לא לעניין הפטור ממס שבח.

## ראו גם
* Airbnb
* יחידת נופש בשיטת TimeShare

## קישורים חיצוניים

*דירות נופש לאורך החוף, החברה להגנת הטבע
*ניר פפאי, תופעת דירות הנופש בישראל, מקרקעין, מרץ 2007

## הערות שוליים

קטגוריה:בית מגורים
קטגוריה:פנאי
קטגוריה:בתי מלון לפי סוג
ארמון הלובוקה

שמאל|ממוזער|250px|ארמון הלובוקה
שמאל|ממוזער|250px|פנים הארמון
**ארמון הְלוּבוֹקָה** (בצ'כית: **Zámek Hluboká**), הוא ארמון בדרום בוהמיה בצ'כיה, הממוקם מעל העיירה הלובוקו נאד ולטבוי (Hluboká nad Vltavou), כשעה וחצי דרומית מהבירה פראג ומרחק קצר מצ'סקה בודייוביצה וצ'סקי קרומלוב.

הארמון נבנה בשלהי המאה ה-15 על חורבותיה של מצודה גותית מהמאה ה-13. במהלך המאה ה-16 היה הארמון בבעלות של פרדיננד הראשון, קיסר האימפריה הרומית הקדושה, עוד בטרם עלה לכס המלוכה. במהלך השנים החליף הארמון מספר בעלויות והורחב. במחצית השנייה של המאה ה-19 עבר הארמון שיפוץ נרחב, שכלל הרס מבנים ישנים הסמוכים אליו וביצוע עיצוב פנים חדש. ב-1947 הולאם הארמון והפך למוזיאון.

## קישורים חיצוניים

* 
* Zámek Hluboká

הלובוקה, ארמון
הלובוקה
בבר

**בבר** (בצרפתית: **Babar**) היא דמות של פיל שהופיעה לראשונה בספר הילדים הצרפתי משנת 1931 "Histoire de Babar" מאת ז'אן דה ברונוף. בשנת 1933 יצאה לראשונה המהדורה האנגלית של הספר בבריטניה ובארצות הברית.

הספר מבוסס על סיפור שאשתו של ברונוף, ססיל, המציאה עבור ילדיהם. בבר הוא פיל צעיר שאמו נהרגת על ידי צייד. בבר בורח לעיר גדולה, לומד על הציוויליזציה האנושית, וחוזר לג'ונגל להיות מלך הפילים. בהמשך הוא מתחתן, מביא ילדים, ולאורך הדרך הוא מלמד אותם שיעורים חשובים על החיים.

לפני מותו בשנת 1937 פרסם ז'אן דה ברונוף שישה סיפורים נוספים בסדרת ספרי בבר. בנו לורן דה ברונוף, גם הוא סופר ומאייר, יצר ספרים נוספים בסדרת ספרי בבר משנת 1946 ואילך.

העיבוד הטלוויזיוני הראשון של סדרת ספרי בבר הופק בקנדה על ידי חברת Nelvana Limited וחברת Clifford Ross, ושודר במקור מ-3 בינואר 1989 עד 5 ביוני 1991. הסדרה כללה 65 פרקים. 13 פרקים נוספים שודרו במהלך שנת 2000. הדמות הופיעה גם במספר סרטים. בשנת 2010 הופק עיבוד טלוויזיוני נוסף לסדרת הספרים אשר עלילתו מתרחשת מספר שנים לאחר הסדרה המקורית והוא כלל מספר דמויות חדשות, ביניהן באדו, אשר הוא נכדו בן ה-8 של בבר והוא הגיבור של הסדרה.

## עלילה
עלילת סדרת הספרים מתמקדת בהרפתקאותיו של בבר, פיל צעיר שעוזב את הג'ונגל ועובר לעיר על מנת ללמוד על אורח החיים המודרני של הציוויליזציה האנושית. בבר מתייתם בילדותו כאשר אמו נהרגת על ידי ציידים. בהמשך בבר הופך סקרן לגבי העולם שמחוץ לג'ונגל ובעקבות כך הוא יוצא למסע לעבר העיר בחיפוש אחר ידע והארה. בבר מאומץ בהמשך על ידי אישה זקנה נדיבה ואמידה שלוקחת אותו תחת חסותו. תחת הדרכתה בבר לומד לקרוא ולכתוב ולומד על כיצד להתנהג באופן מתורבת ומנומס בחברה האנושית, וכיצד להיות מנהיג טוב יותר. כישורים אלו מתגלים כבעלי ערך רב כאשר בבר חוזר בהמשך לג'ונגל ומוכתר כמלך הפילים.

הידע שבבר צבר בעולם של בני האדם לאורך השנים השנים ויכולות המנהיגות שלו מאפשרות לו להביא שינוי חיובי לממלכת הפילים. הוא הופך, פעמים רבות, למתווך בסכסוכים בין מינים שונים של בעלי חיים, ופועל ללא לאות לעזור לחבריו הפילים כאשר הם נמצאים במצוקה. יכולת החשיבה הביקורתית והאסטרטגית שלו מסייעת לו להתגבר על מכשולים ואתגרים רבים שנקלע אליהם לאורך הדרך: כמו התמודדות עם השליט הקנאי של ממלכת הקרנפים, רטקסס, אשר זומם להשתלט על ממלכת הפילים. בעזרת מועצת הפילים, ובמיוחד בעזרת חברו הנאמן קורנליוס, וכמו גם משפחתו האוהבת, בבר מצליח תמיד להתגבר על כל המכשולים.

## קישורים חיצוניים
* 

* 

קטגוריה:בעלי חיים בדיוניים
כפתור החולות

**כפתור החולות** (שם מדעי: *Neurada procumbens*) הוא מין של פרח ממשפחת הכפתוריים, שגדל בחולות המדבר ובמישור החוף. הפרח פורח בסוף החורף ובתחילת האביב (בחודשים פברואר עד אפריל) וצבעו לבן. תפוצתו בחולות מצפון אפריקה ועד הודו.

כפתור החולות הוא צמח חד-שנתי שגדל על פני הקרקע, וקוטרו 15 - 50 ס"מ. הצמח נקרא כך בגלל צורת העיגול של פריו השטוח מצידו התחתון אך מלא בשערות וקוצני מצידו העליון. בגלל קוצניותו, החלק העליון של הפרח נתפס על רגלי החיות וכך הוא מופץ ממקום למקום.

העלה של הצמח מורכב מאונות בעלות צורה א-סמטרית, פירחו של הצמח קטן ולבן והוא בעל חמישה עלי כותרת, חמישה עלי גביע, חמישה עלי גביעון עשרה עמודי עלי ועשרה אבקנים.
כפתור החולות גדל בקרקע חוליות או בקרקע לס ונפוץ בארץ ישראל בנגב ובמישור החוף.

## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:כפתוריים
קטגוריה:ארץ ישראל: חלמיתאים
קטגוריה:צמחים שתוארו ב-1753
אנדרו יאו

**אנדרו יאו** (בסינית: 姚期智; פיניין: Yáo Qīzhì; נולד ב-24 בדצמבר 1946) הוא מדען מחשב בולט, בעיקר בתחום תורת החישוביות. תוצאה מפורסמת שלו היא שימוש במשפט המינימקס להוכחת מה שידוע כלמה של יאו.

## חייו
יאו נולד בשאנגחאי שבסין. הוא השלים את לימודיו לתואר ראשון בפיזיקה באוניברסיטה הלאומית של טיוואן, ולאחר מכן השלים תואר שני ודוקטורט בפיזיקה באוניברסיטת הרווארד בשנת 1972 ועבודת דוקטורט נוספת במדעי המחשב באוניברסיטת אילינוי ב-1975.

בשנת 1996 זכה בפרס קנות'. בשנת 2000 הוענק לו פרס טיורינג עבור תרומותיו המהותיות בתחום תורת החישוביות, בפרט בתאוריה של מחוללים פסבדו אקראיים, קריפטוגרפיה וסיבוכיות תקשורת.

בין השנים 1982 ל-1986 הוא כיהן כפרופסור באוניברסיטת סטנפורד. בין 1986 ל-2004 שימש כפרופסור באוניברסיטת פרינסטון. החל משנת 2004 משמש יאו כפרופסור במרכז ללימודים מתקדמים שבאוניברסיטת צינגהואה בבייג'ינג, ומכהן כראש המכון לתאוריה של מדעי המחשב במקום.

הוא חבר באקדמיה הלאומית למדעים של ארצות הברית, ועמית באקדמיה האמריקאית לאמנויות ולמדעים, באיגוד האמריקאי לקידום המדע ובאקדמיה הסינית למדעים. אשתו, פרנסס יאו, גם היא מדענית מחשב.

## ראו גם
* הלמה של יאו

## קישורים חיצוניים

* 

* דף הבית של אנדרו יאו באוניברסיטת צינגהואה
* דף הבית של אנדרו יאו באוניברסיטת פרינסטון
* 
* 

קטגוריה:זוכי פרס טיורינג
קטגוריה:זוכי פרס קנות'
קטגוריה:מדעני מחשב אמריקאים
קטגוריה:עמיתי ACM
קטגוריה:בעלי תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת פרינסטון
קטגוריה:זוכי מלגת גוגנהיים
קטגוריה:שאנגחאי: אישים
קטגוריה:אמריקאים שנולדו ב-1946
גודפרי האונספילד

סר **גודפרי ניובולד האונספילד** (באנגלית: **Godfrey Newbold Hounsfield**; 28 באוגוסט 1919 - 12 באוגוסט 2004) היה מהנדס חשמל בריטי שפיתח את הטומוגרפיה הממחושבת (מכשיר CT) וזכה בזכות פיתוח זה בפרס נובל לפיזיולוגיה או לרפואה בשנת 1979.

## תולדות חייו
שמאל|ממוזער|200px|מחשב EMIDEC 1100
שמאל|ממוזער|200px|האבטיפוס של מכשיר ה-CT הראשון, עם מוח הפרה
האונספילד נולד בכפר סאטון-און-טרנט (Sutton-On-Trent) בנוטינגהאמשייר, צעיר מבין חמישה ילדים.

במלחמת העולם השנייה שירת בחיל האוויר המלכותי ולמד עקרונות של אלקטרוניקה ומכ"ם. לאחר המלחמה למד בקולג' פאראדיי להנדסת חשמל (Faraday House Electrical Engineering College) בלונדון, המוסד הראשון בבריטניה שהעניק רמת אקדמית גבוהה ולימודי חשמל ואלקטרוניקה.

ב-1949 החל לעבוד ב-EMI כחוקר במעבדות המכ"ם והנשק המונחה. שם הכיר לראשונה שימוש במחשבים וב-1958 תכנן וניהל את הצוות שבנה את המחשב הטרנזיסטורי הראשון בבריטניה - EMIDEC 1100.

הפרויקט הבא שלו היה מכשיר הטומוגרף הממוחשב. הרעיון היה לבנות מחשב ייעודי שידע לקלוט מידע מקרני רנטגן המשוגרות בזויות שונות מסביב לאובייקט הנסרק ולייצר מידע מרחבי ב"פרוסות" החותכות את האובייקט ומציגות את תוכנו ("חתכים"). אף שהכוונה הראשונית לא הייתה דווקא רפואית התבררו עד מהרה היתרונות הרפואיים של הרעיון. הוא בנה אבטיפוס ראשון של המכשיר ב-1971 וניסה אותו על מוח של פרה. ב-1975 נבנה מכשיר CT לסריקה גופנית מלאה והמכשיר הוכנס לשימוש רפואי סדיר. ב-1979 זכה בפרס נובל לפיזיולוגיה או לרפואה יחד עם אלן מ. קורמק, שעבד במקביל (ובלי שהשניים ידעו זה על זה) על פתרון דומה והכין לו מודל מתמטי שייושם במכשירי ה-CT.

בשנת 1975 התקבל כחבר החברה המלכותית. בשנת 1976 התקבל כחבר למסדר האימפריה הבריטית ובשנת 1981 קיבל תואר אביר ואת הזכות להקדים את התואר "סר" לשמו.

האונספילד לא נישא מעולם. האונספילד נפטר מסרטן בגיל 74.

על שמו נקרא "סולם האונספילד" למדידת חדירות חומר לקרני רנטגן. החומרים מסווגים לפי מדד חדירות הנע בין HU1000- ל-HU1000, כאשר HU מסמן יחידת-האונספילד. למים מזוקקים חדירות-רנטגן של אפס HU, לאוויר חדירות של HU1000-, לעצמות שונות יש דרגות חדירות מ-HU400 ומעלה.

## קישורים חיצוניים

* 
* 

קטגוריה:ממציאים בריטים
קטגוריה:זוכי פרס נובל לפיזיולוגיה או לרפואה
קטגוריה:עמיתי החברה המלכותית
קטגוריה:מדענים בריטים
קטגוריה:אבירים בריטים
קטגוריה:מפקדים במסדר האימפריה הבריטית
קטגוריה:זוכי פרס נובל בריטים
קטגוריה:בריטים שנולדו ב-1919
קטגוריה:בריטים שנפטרו ב-2004
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
מסך הבערות

[ממוזער|[אילוסטרציה של מסך הבערות]]**מסך הבערות** (באנגלית: **Veil of Ignorance**) הוא מושג מתורתו של הפילוסוף ג'ון רולס. המושג מתאר כריתת אמנה חברתית שבמסגרתה תוקם קהילה פוליטית הפועלת על פי כללי "צדק כהוגנות" (Justice as Fairness), כאשר המתדיינים על האמנה אינם יודעים כלל מהו מעמדם החברתי.

## המצב המקורי
פילוסופים רבים ביססו את שיטתם על מושג "האמנה החברתית". חלקם, כתומאס הובס וז'אן-ז'אק רוסו, תיארו את כריתת האמנה כאירוע היסטורי קדום, שהתרחש בתחילת קיומה של החברה האנושית. אחרים ראו בכריתת האמנה ניסוי מחשבתי, ולא אירוע היסטורי ממשי שאכן התרחש. רולס, בספרו "תאוריה של צדק" (A Theory of Justice) שפורסם בשנת 1971, ממשיך במסורת זו, ומתאר ניסוי מחשבתי שנועד לנסות ולהביא ליצירת קהילה פוליטית הבנויה על עקרונות של "צדק כהוגנות". עקרונות אלו נועדו להביא ליצירת חוקה שתכלול כללים לחלוקה צודקת של העושר, וגם לחלוקה צודקת של "טובין חברתיים" כגון חובות וזכויות. במרבית שיטות האמנה החברתית, מצויים כורתי האמנה ב"מצב טבעי" המתואר לעיתים כמצב כאוטי שבו אדם לאדם זאב, ולעיתים כמצב אוטופי, ומתוך מצב זה הם כורתים את האמנה ביניהם, היוצרת לאחריה את "המצב החברתי". רולס ביקש ליצור "מצב מקורי" שבו יהיו המתדיינים על עקרונות האמנה יחידים אוטונומיים ורציונליים, הדנים ללא כל הטיה וללא פניות בעקרונות "הצדק כהוגנות". הליך התדיינות נטול פניות, סבר רולס, יביא לקבלת כללים הוגנים.

## מסך הבערות
לשם יצירת התהליך, תיאר רולס מצב היפותטי שבו המתדיינים מצויים מאחורי "מסך של בערות", המסתיר מהם את מעמדם בחברה, וכדבריו -

רק לאחר שיסתיים הדיון, ויוסכמו כללי הבסיס שעל כנם תיכון הקהילה הפוליטית, יוסר "מסך הבערות", והמתדיינים יוכלו לדעת מהו מצבם בעולם האמיתי, והאם קבלת הכללים שיפרה את מצבם או הרעה אותו.

מכיוון שאינם יודעים את מצבם בעולם האמיתי, אלא רק בעולם המלאכותי שמאחורי 'מסך הבערות', אין מתדיינים אלו יכולים להפעיל שיקול דעת מגזרי או פרטני. כל אחד מהם דואג, כמובן, למניע האישי שלו, והוא זהיר מאוד שלא להיחשף לסיכון. כך, למשל, אם יגיעו המתדיינים למסקנה שהחברה האידיאלית היא חברה שכוללת עבדים, ברור שחלק מהם יהיו לעבדים כשיורם "המסך", ולכן סביר להניח שיתרחקו מהכרעה שעלולה להביא עליהם עבדות. על פי רולס, אדם רציונלי ואוטונומי הפועל מתוך שיקול של אינטרס עצמי, יפעיל במקרה מסוג זה את כלל המקסמין, הלקוח מתורת המשחקים, ושעל פיו הוא יבחר באופציה שנזקה הוא הקטן ביותר, גם אם יש סיכוי לרווח גדול אם יבחר באופציה אחרת.

## השלכות
על פי רולס, התוצאה הצפויה מהתדיינות מאחורי מסך של בערות היא בחירה בכללים המבוססים על עקרונות של "צדק כהוגנות" - מערכת של שני עקרונות המבטאים את הדרך שבה אמורה לפעול חברה ליברלית ודמוקרטית סדורה היטב: "עקרון החירות" ו"עקרון ההפרשיות". ייחודו של "מסך הבערות" הוא שאינו מבסס את יסודות הסדר החברתי על מושגים כ"קידמה" או "סולידריות", אלא על בסיס של אינטרס עצמי של מתדיינים נטולי פניות.

## ראו גם
* ג'ון הרסני
* אמרטיה סן

## קישורים חיצוניים
* , 2008
* , 2011

## הערות שוליים

קטגוריה:מדע המדינה
קטגוריה:פילוסופיה מדינית
קטגוריה:אתיקה
קטגוריה:ניסויים מחשבתיים במוסר
קריית בעלז

שמאל|ממוזער|250px|הכניסה הראשית למרכז העולמי ברחוב בינת יששכר
**קריית בעלז** (או **בעלזא**) היא שכונה חרדית בצפון ירושלים. השכונה נוסדה על ידי האדמו"ר מבעלז, הרב ישכר דב רוקח, וחסידיו כשכונה של חסידי בעלז בירושלים. שכונה זו היא מרכזה העולמי של חסידות בעלז.

## בניית הקריה
אבן הפינה לשכונה הונחה בשנת תשל"ז. בי' בסיוון תשמ"ד היה מעמד הנחת אבן הפינה לבית הכנסת המרכזי של החסידות. ובשנת תש"ס (2000) נחנך בית הכנסת החדש. בית הכנסת בנוי על רמת הר גבוה כך שמהכניסה לירושלים וכן משכונות רבות בעיר ניתן להבחין בגודלו המרשים. סביב בית המדרש נוסדה קריית בעלז. בבית המדרש של החסידות ממוקמים משרדי "בד"ץ מחזיקי הדת". בתחילת שנות ה-2000 התרחבה השכונה דרומה, לעבר המתחם בו שכן גן החיות התנ"כי, לפני שעבר לדרום ירושלים.

בית המדרש הגדול של החסידות ממוקם במרכזה של הקריה כך שדרכי הגישה אליו שווים מכל קצוות הקריה. שני רחובות מובלים אל בית המדרש המרכזי והם קדושת אהרון ורחוב בינת יששכר על שמו של האדמו"ר האמצעי מבעלז.

קריית בעלז גובלת בשכונת רוממה, תל ארזה, אונסדורף, מטרסדורף וקריית צאנז.

## התנהלות הקריה

הקהילה מנוהלת על ידי "ועד קריית בעלזא", המפקח על ענייני הקריה ומפעיל גם ועדת קבלה לשכונה. אחת מתקנות הקריה, אשר נקבעו על ידי האדמו"ר מבעלז, הן לא להשכיר דירות לבחורי ישיבות.

ועד הקריה אחראי גם על מחירי הדירות. בשנת 2007 קיבל הוועד על עצמו לדאוג כי מחירי הדירות בקריה לא יהיו גבוהים כך שמשפחות החסידות יוכלו להתגורר בנעימים בשכונה. למעשה מחירי הדירות הם מהיקרים שבירושלים.

קריית בעלז היא היחידה מבין כל הריכוזים והקריות החרדיים בישראל שבה פועלת באופן ייחודי צפירה גם בצאת השבת, צפירה זו המופעלת במוצאי השבת נועדה לבשר לתושבי הקריה כי השבת יצאה על פי שיטת רבנו תם.

## רחובות השכונה

שמות הרחובות בשכונה המנציחים את שמם של אדמו"רי בעלז. הרחובות הם:
* **תכלת מרדכי**, על שם רבי מרדכי מביילגוריא, אביו של האדמו"ר הנוכחי;
* **קדושת אהרן**, על שם האדמו"ר אהרן רוקח, האדמו"ר הרביעי של החסידות;
* **דובר שלום**, על שם רבי שלום רוקח, מייסד החסידות;
* **בינת יששכר**, על שם רבי ישכר דב רוקח (הראשון), האדמו"ר השלישי של החסידות;
* **אוהל יהושע**, על שם רבי יהושע רוקח, האדמו"ר השני של החסידות.

## קישורים חיצוניים

* ועד פיקוח על מחירי הדירות בקריית בעלז, באתר לדעת
* הרחבת ביהמ"ד בקרית בעלזא, באתר YouTube
* מפת קריית בעלזא, באתר abmaps

## הערות שוליים

קטגוריה:ירושלים: שכונות
קטגוריה:חסידות בעלז
קטגוריה:שכונות חרדיות בירושלים
בעלז
*
עמודים (משחק)

**עמודים** הוא משחק כדור בו נדרשים המשתתפים לפגוע באמצעות כדור בעמוד שער דק. 

## חוקי המשחק
ניתן לשחק באמצעות כדור מסוג כדורגל רגיל. משני צידי המגרש ניצבים שני עמודים זה מול זה. כדאי לשחק במגרש מגודר.

אם שחקן בועט ופוגע בעמוד של היריב, הוא זוכה בנקודה. לאחר מכן היריב בועט בעיטת פתיחה מכל מקום על הקו שליד העמוד שלו. 

זמן המשחק אינו מוגבל. ניתן לקבוע מראש מספר נקודות מסוים, כך ששחקן שמשיג נקודות אלו ראשון הוא המנצח.

### במשחק של שחקן מול שחקן
במשחק בו משחקים שני שחקנים בלבד זה מול זה, מותר לגעת בכדור רק פעם אחת, בטרם נגע בו היריב. אם שחקן נוגע יותר מפעם אחת בכדור, זוכה יריבו בבעיטת עונשין לעבר העמוד החשוף. אפשר לגעת בכדור יותר מפעם אחת רק אם מקפיצים אותו באוויר וכך שלא ייגע בקרקע; ליריב אסור לגעת בכדור כאשר השחקן מקפיץ. בנוסף, אסור לגעת בכדור עם היד; מותר להגן על העמוד רק עם הרגל או הראש. שחקן יכול בכל תור לנגוח בראשו פעמיים בלבד.

### במשחק רב משתתפים
במשחק בו משחקים שני שחקנים מול שניים אחרים, או יותר, מותר לשחקן להתמסר בכדור עם חברי הקבוצה שלו כך שכל אחד ייגע בכדור פעם אחת, ממסירה למסירה, בטרם נגע בו היריב. אפשר לגעת בכדור מספר פעמים רק אם מקפיצים אותו באוויר וכך שלא ייגע בקרקע; ליריב אסור לגעת בכדור כאשר השחקן מקפיץ. בנוסף, יכול כל שחקן בכל תור לנגוח בכדור פעמיים בלבד. 

קטגוריה:משחקי כדור
מגנטואנצפלוגרפיה

שמאל|ממוזער|250px|כניסה לחדר ממוגן מגנטית. 
שמאל|ממוזער|250px|מימין: זרם חשמלי בתוך תאי עצב. משמאל: זרם חשמלי במוח יוצר שדה מגנטי הניתן למדידה מחוץ לראש. 
**מגנטואנצפלוגרפיה** (באנגלית: **Magnetoencephalography** – רישום מגנטי מהמוח; בראשי תיבות: **MEG**) היא שיטה לדימות בה מודדים שדות מגנטיים הנוצרים על ידי פעילות חשמלית במוח. ה-MEG משמש הן ליישומים רפואיים והן למחקר: הוא מאפשר למנתחים לאתר מיקום של בעיות במוח ומאפשר לחוקרים לחקור תפקודים של אזורים שונים בו. 

השדה המגנטי שנמדד מהמוח חלש פי 109 מהשדה המגנטי שיוצר כדור הארץ בחדר רגיל. על כן יש למקם את המכשיר בחדר מיוחד העטוף קירות מתכתיים לחסימת הקרינה מבחוץ. נוסף על כך, מכשיר המגנטואנצפלוגרף עושה שימוש ברכיבים רגישים ביותר להפרעות מגנטיות הנקראים SQUIDs.

MEG נמדד לראשונה ב-1968 על ידי הפיזיקאי דוד כהן מאוניברסיטת אילינוי שבארצות הברית. בשנות השמונים החלו לייצר MEG עם מספר רב של חיישנים, וכיום יש בשימוש מכשירים עם 300 חיישנים, המכסים את רוב שטח הגולגולת.

בישראל קיים רק מכשיר MEG אחד באוניברסיטת בר-אילן (ראה קישורים חיצוניים). 

## ראו גם
* אלקטרואנצפלוגרם (EEG)
* PET
* דימות תהודה מגנטית (MRI)
* תהודה מגנטית גרעינית (NMR)

## קישורים חיצוניים

* יחידת דימות מוח אלקטרומגנטי, המרכז לחקר המוח, אוניברסיטת בר-אילן.
* 

קטגוריה:טכנולוגיה רפואית
קטגוריה:בדיקות רפואיות
קטגוריה:אלקטרופיזיולוגיה
קטגוריה:דימות מוחי
עזראל (מלאך)

**עֲזריאל** הוא, לפי מסורות יהודיות, נוצריות ואסלאמיות, מלאך הממונה ברקיעים העליונים. פירוש השם עזר-אל הוא "האחד לו עוזר האל", והוא נובע ככל הנראה ממעמדו של עזראל כבעל הדרגה העליונה מבין המלאכים, כמו גבריאל, מיכאל, רפאל ואוריאל. 

## ביהדות
במקרא לא מוזכר מלאך בשם זה, אך הוא מופיע כשם אדם בספרי המקרא המאוחרים: עזרא י, מא, נחמיה יא, יג ודברי הימים א, כה, יח; 

עזראל מופיע בספר הזוהר פרשת ויקהל דף רמ"ט, ובספר זוהר חדש פרשת בלק. גם בספר הרזים מוזכר המלאך עזריאל.

## באסלאם
באסלאם, המלאך עזראל ("עזראיל") הוא מלאך המוות, אחד מארבעת המלאכים הראשיים לצד מיכאיל (מיכאל), ג'יבריל (גבריאל), ואיסרפיל. עזראל שוכן ב"רקיע השלישי" ומתואר כמלאך עצום מידות, בעל ארבעה פרצופים וארבעת אלפים כנפיים, שכל גופו מורכב מאין-ספור עיניים ולשונות המייצגים את בני האדם המאכלסים את כדור הארץ. הוא יהיה האחרון למות, תוך שהוא רושם בספרו ומוחק את שמות האנשים שחיו ומתו עלי אדמות.

בקוראן הוא אינו נזכר בשמו המפורש אלא מכונה בשם "מלאךּ אל-מות" (מלאך המוות). על אף מעמדו הרם במסורות האסלאמיות הוא מתואר כמלאך שהוא כפוף לחלוטין לרצון האל ומביע כלפיו "הערצה עמוקה".

## בתרבות

* דמותו של עזראל מופיעה בסרט דוגמה מ-1999 לצד המלאך מטטרון, שם הוא מוצג כממונה על שני מלאכי חבלה המנסים להכחיד את היקום.

* ביקום של די.סי. קיים גיבור על בשם "עזראל".
* בסדרה לוציפר מופיעה דמותו של עזראל בדמות אישה בתור מלאך המוות.
* בסדרה דרדסים, לנבל הראשי , גרגמל, יש חתול מרושע שמכונה עזריאל (בגרסה העברית הוא מכונה "חת-חתול")

## קישורים חיצוניים

* 

## הערות שוליים

קטגוריה:שטן
קטגוריה:גנוסטיקה
קטגוריה:מלאכים
קטגוריה:מיתולוגיה אסלאמית
קטגוריה:מוות: היבטים דתיים ופסיכולוגיים
יוני שלמה

**יוני שלמה** (נולד בשם: **יהונתן שלמה זרביב**; בי"ב באדר ה'תשל"ז, 2 במרץ 1977) הוא זמר חסידי, ישראלי יליד צרפת. חסיד חב"ד.

## ביוגרפיה
נולד בצרפת, למד בישיבת תומכי תמימים בברינואה ובהמשך בישיבות חב"ד בישראל: בצפת, בקריית גת, ובישיבת תורת אמת בירושלים. מאוחר יותר למד גם בישיבת אהלי תורה שבקראון הייטס. היה נשוי ואב לשבעה. בתשע"ה עלה לישראל ומתגורר בנחלת הר חב"ד.

שלמה הוציא חמישה תקליטים והוא מופיע גם בחתונות ובהופעות.
עם השנים השתתף יוני בשיתופי פעולה רבים ביניהם עם משה לאופר באלבום משה לאופר מנגן חב"ד ועוד עשרות רבות.

ביוני 2018 הוציא את הסינגל "והכל טוב", המבוסס על ספר התניא.

## דיסקוגרפיה
### אלבומי אולפן
* "שירי י"ב הפסוקים" - שירי שנים-עשר הפסוקים
*שאמיל
* טראכט גוט
### שיתופי פעולה
* "קיבוץ גלויות"
* "מתוך שמחה"
* "שעה עם משה לאופר" 
* משה לאופר מנגן חב"ד 3 (2014)
* לשורר שיר חדש 5 ו-6
*ניחוחות 4, 5 ו-6
* הניגונים
### סינגלים
* "מקולות מים רבים"
* "בדרך", עם משה לאופר שהוא המנהל והמפיק המוזיקלי שלו
*"דער רבי זאל געזונט זיין" (סינגל; 2019)
*"ותמהר" (סינגל;2020)
* "השקיפה"
*"ניגון קובליץ" (סינגל;2020)
*והכל טוב
*כי רגע באפו עם מנדי ג'רופי, שמחה פרידמן, ישראל ג'רופי ונמואל הרוש.
*והתענג . (סינגל;2022)

## קישורים חיצוניים
*
* אלבום "שאמיל" ואלבום "י"ב הפסוקים"  להאזנה
* כתבה על יוני שלמה מתוך מגזין המוזיקה החסידית - 'שירו לו'
* הזמר יוני שלמה מגולל ניסים ונפלאות, באתר חרדים 10
* 

קטגוריה:זמרים חסידיים
קטגוריה:זמרים השרים בעברית
קטגוריה:מוזיקאים וזמרים חסידי חב"ד
קטגוריה:בוגרי ישיבת תורת אמת
קטגוריה:זמרים חסידיים צרפתים
קטגוריה:זמרים צרפתים
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1977
ז'ואנוט מרטורל

[שמאל|ממוזער|220px|[עמוד שער|עמוד השער של התרגום הספרדי ל"טיראנט לו בלאנש" משנת 1511]]
**ז'ואנוט מרטורל** (קטלאנית: **Joanot Martorell**; בין 1405 ו־1415 – 1465 או 1468), אביר וסופר ולנסי. ידוע בעיקר כמחבר היצירה "טיראנט לו בלאנש" (*Tirant lo Blanc*), אחד הרומנים האירופיים הראשונים ואחת היצירות החשובות בלשון הקטלאנית־ולנסית.

## ביוגרפיה
מרטורל נולד במשפחת אצולה מהעיר גנדיה (Gandia) בממלכת ולנסיה, לפי מקורות שונים בין 1405 ו־1410, ב־1413 או ב־1415. נזכר בספר דברי הימים של הכנסייה משנת 1433 – שפירושו כי כנראה מונה באותה שנה לאביר. נשמרה חליפת מכתבים בינו לבין בן דודו ז'ואן דה מונפאלאו, בהם התווכחו על ההבטחה שלא קיים להינשא לאחותו של מרטורל; כבר במכתבים האלה הציג כישרון כתיבה. כעבור שמונה חודשים של ויכוח הזמין מרטורל את מונפלאו לדו-קרב. בוויכוח התערבה המלכה מריה, אמו של אלפונסו הראשון, מלך אראגון והנרי השישי, מלך אנגליה והסכסוך יושב בכך שמונפלאו שילם לאישה פיצוי. במהלך הסכסוך שהה מרטורל כשנה באנגליה וטייל ברחבי אירופה, פגש אבירים רבים מארצות שונות ושמע מהם סיפורי הרפתקאות. בשנים שלאחר מכן שירת כאביר אצל מספר אצילים קטלאנים. ב־1444 מכר כמה קרקעות, אך העסקה הסתבכה ובעקבותיה נאסר אחיו של מרטורל ואילו הוא עצמו יצא לגלות.

בשנת 1460 החל לערוך את יצירתו הגדולה "טיראנט הלבן", שבהכנות לכתיבתה החל כנראה כבר כאשר חי באנגליה. הוא מת בגנדיה בשנת 1465 או 1468 לפני שהספיק להשלים אותה. את עריכת היצירה סיים ידידו האביר מרטי ז'ואן דה גלבה (Martí Joan de Galba), אבל גם הוא מת לפני שהיא יצאה לאור בעיר ולנסיה בשנת 1490. הרומן מספר על מסעותיו של אביר ברטוני באנגליה, צפון אפריקה, רודוס וקושטא. היא מתארת בצורה מפורטת ואמינה ורֵאָליסטית יחסית לסוגה את חיי ימי הביניים המאוחרים ודנה בנושאים של מלחמה, גבורה ואהבה. "טירנט הלבן" היא אחת היצירות הבולטות בסוגת עלילות האבירים שהיו נפוצות באותה תקופה במערב אירופה. בדון קיחוטה מאת מיגל דה סרוונטס "טירנט הלבן" מוזכר כאחד הספרים שידידיו של קיחוטה שורפים, כדי להציל אותו משיגעונו והכומר אומר עליו שהוא הטוב ביותר בסגנונו, כי גיבוריו מתוארים כאנשים אמתיים שלא כמו בעלילות האבירים האחרות. הספר תורגם לשפות רבות ועובד לקולנוע.

## קישורים חיצוניים

* 
* 
* Tirant lo Blanc – edició online – מהדורה מקוונת של "טירנט הלבן" עם ביוגרפיה של המחבר
* 
* 

קטגוריה:ולנסיה: תרבות
קטגוריה:סופרים קטלאנים
קטגוריה:ילידי 1410
קטגוריה:נפטרים ב-1465
דמדומים

שמאל|ממוזער|250px|המחשת שלב הדמדומיםממוזער|252x252px|האופק בין הדמדומים לזריחת השמש, מבט מהרי ירושלים לכיוון ירדן [שמאל|ממוזער|250px|דמדומים ב[רמת השרון]]**דמדומים** הם פרק הזמן שבין השחר ובין הזריחה, ובין השקיעה לבין צאת הכוכבים.

הדמדומים מתרחשים לפני הזריחה ולאחר השקיעה, כאשר קרני השמש המגיעים אל האטמוספירה מאירים מעט את כיפת השמיים ומוחזרים בחלקם לעבר אדמת כדור הארץ.

משך הדמדומים לפני הזריחה ולאחר השקיעה מושפע בעיקר מקו הרוחב. באזור הארקטי והאנטארקטי יכולים הדמדומים להימשך מספר שעות.

יש המייחסים לאור הדמדומים נופך רומנטי או קסום, ולכן הם מונצחים לעיתים בצילומים ובציורים.

## סוגי הדמדומים
שמאל|ממוזער|250px|דמדומים ממטוס
### דמדומים אזרחיים
ממוזער|250px|דמדומים אזרחיים ב"גן העיר" בבת-ים
הדמדומים האזרחיים (civil twilight) הם פרק הזמן שבמהלכו קו האופק ועצמים ארציים נראים בבירור, וכך גם גרמי שמיים בהירים במיוחד, בהם גם כוכב הלכת נוגה, המכונה "כוכב השחר" או "כוכב הערב". ככלל ניתן לבצע פעילות מחוץ לבית. בבוקר מתחיל שלב זה כאשר מרכזה של השמש נמצא 6° מתחת לאופק ועד שהוא מגיע לקו האופק ברגע הזריחה. לעת ערב מתחילים הדמדומים האזרחיים בשקיעה, כאשר מרכזה של השמש עובר את קו האופק ועד שהוא מגיע 6° מתחתיו.

### דמדומים ימיים
דמדומים ימיים (Nautical twilight) מתרחשים לפני הזריחה ולאחר השקיעה, כאשר מרכזה של השמש נמצא בין 6° ו-12° מתחת לאופק. ככלל, המונח מתייחס לזמן שבו עדיין ניתן לנווט בים על פי תצפית לעבר קו האופק ובהתבסס על גרמי שמיים מהימנים. בתנאים אטמוספיריים טובים, ניתן להבחין בקווי המתאר של עצמים ארציים אך לא בפרטיהם.

### דמדומים אסטרונומיים
שמאל|ממוזער|250px|דמדומים אסטרונומיים בחיפה
דמדומים אסטרונומיים (Astronomical twilight) מוגדרים כפרקי הזמן בערב ולפנות שחר, כאשר מרכזה של השמש נמצא בין 12° ו-18° מתחת לאופק. ככלל, בטרם תחילתו של שלב זה בבוקר, או עם סיומו לעת ערב, השמיים חשוכים לחלוטין, אם כי רוב בני האדם יגדירו את השמיים כחשוכים כבר בשלב זה בבוקר או בערב. בשלב זה ניתן לבצע תצפיות אסטרונומיות לעבר מקורות אור ברורים, אם כי בשביל לצפות בגרמי שמיים חיוורים במיוחד, יש צורך להמתין עד תום הדמדומים האסטרונומיים או להקדים את תחילתם.

## בכוכבי לכת אחרים
במאדים נמשך זמן הדמדומים בערך שעתיים לפני הזריחה ולאחר השקיעה, עקב אבק גבוה באטמוספירה שמפזר אור לחלק החשוך של הכוכב. דבר דומה קורה בכדור הארץ בזמן התפרצות געשית.

## ראו גם
* הבזק ירוק
* לילות לבנים
* שעת הזהב (צילום)

## קישורים חיצוניים

* [זמני זריחה, שקיעה ודמדומים בכל מקום בעולם (ברירת מחדל בקישור היא ל[תל אביב])]
* אודות דמדומים והגדרותיהם
* 

## הערות שוליים

קטגוריה:חלקי היממה
מלחמת האוקיינוס השקט

**מלחמת האוקיינוס השקט** (בספרדית: **Guerra del Pacífico**) התחוללה בין השנים 1879 ו-1883 בין צ'ילה ובין הברית הבוליביאנית-פרואנית ונסובה סביב שאלת הריבונות על מדבר אטקמה העשיר במרבצי מלחת ואשר היווה, טרם כיבושו בידי צ'ילה, המוצא היחיד של בוליביה לים. משום כך נקראת המלחמה גם **מלחמת המלחת**.

במהלך השליש השלישי של המאה ה-19, פעלו חברות צ'יליאניות במדבר אטקמה, כולל בחלקיו הבוליביאניים והפרואניים, והפיקו מלחת וגואנו בהתאם להסכמים בין המדינות. פרו ובוליביה לא ראו את ההתפשטות הצ'יליאנית בעין יפה ובשנת 1873 כרתו ברית סודית. בשנת 1875 הלאימה פרו את תעשיית המלחת, ובכך פגעה בחברות הצ'יליאניות, ובשנת 1878 הפרה בוליביה את הסכמיה עם צ'ילה והעלתה את המיסים על ייצוא המלחת. בראשית 1879 אסרה בוליביה את ייצוא המלחת בידי הצ'יליאנים. צ'ילה שלחה את הצי לאזור, ניתקה את יחסיה הדיפלומטיים עם בוליביה, וב-14 בפברואר כבשה את העיירה אנטופגסטה, שלמעלה משלושת רבעי תושביה היו צ'יליאנים, והכריזה חד-צדדית על קו גבול חדש בין המדינות. שבועיים לאחר מכן, ב-1 במרץ, הכריזה בוליביה מלחמה על צ'ילה. פרו הציעה לתווך בין הניצים, אולם כאשר נודע לצ'ילה אודות ההסכם הבוליביאני-פרואני הסודי, היא סירבה לתיווך, תבעה את שבירת ההסכם, וכשלא נענתה – הכריזה מלחמה גם על פרו.

על מנת להגיע לפרו נזקקה צ'ילה לשליטה בים, אולם בחודשי המלחמה הראשונים נמנע מהם הדבר. במאי הצליחו הפרואנים להנחיל תבוסה לצ'יליאנים בקרב על איקיקה, בו נהרג ארתורו פראט והפך לאחד מסמלי המלחמה הצ'יליאניים. אולם באוקטובר עלה בידי הצ'יליאנים לתפוס את ספינת המוניטור הפרואנית  ולהנחית בנובמבר כוח משלוח שהביס את הפרואנים ותפס את איקיקה. בכך הצליחה צ'ילה לשלוט בכל מדבר אטקמה ובמחוז הפרואני טרפקה (Trapacá), מצב שהוביל לנפילת הממשלות בפרו ובבוליביה. במאי 1880 תפסו הצ'יליאנים את טאקנה ואת גבעת אריקה (Arica), שגורלן נחתם רק בהסכם לימה משנת 1929.

בסוף 1880 הנחיתה צ'ילה כוח משלוח בן כ-25,000 חיילים בסמוך ללימה, וכבשה את העיר ב-17 בינואר 1881. כוחות פרואנים המשיכו במלחמת גרילה כנגד הצ'יליאנים, אולם נשיא פרואני חדש, שמונה בחסות הצ'יליאנים, חתם על הסכם אנקון (Tratado de Ancón) ב-20 באוקטובר 1883 שהביא לנסיגת הצ'יליאנים. ב-4 באפריל 1884 קיבלה גם בוליביה את תנאי סיום המלחמה, לאחר שצ'ילה מנעה את סחר החוץ שלה ואיימה לפלוש לאלטיפלאנו הבוליביאנית.

כתוצאה מהמלחמה זכתה צ'ילה בשטחים עשירים במלחת, גואנו ונחושת, שהעשירו אותה בעשורים שלאחר מכן. בוליביה ופרו איבדו חלקים משטחיהן, ובוליביה איבדה כליל את המוצא שלה לים. היחסים הדיפלומטיים בין המדינות נותרו מתוחים עוד שנים רבות, ותביעותיה של בוליביה מצ'ילה לא הוסרו עד היום.

## ראו גם
* מערך הקרבות במלחמת האוקיינוס השקט

## לקריאה נוספת

*"Pacific, War of the." in Historical Dictionary of Chile by Salvatore Bizzarro, 3rd Ed. Lanham, Maryland: The Scarecrow Press, 2005. pp. 531-3.
* Sater, William F. **Chile and the War of the Pacific**. Lincoln: University of Nebraska Press, 1986. 
*Sater, William F. **Andean Tragedy: Fighting the War of the Pacific, 1879-1884**. U of Nebraska Press, 2007. 


## קישורים חיצוניים

* 

## הערות שוליים

*
האוקיינוס השקט, מלחמת
האוקיינוס השקט, מלחמת
האוקיינוס השקט, מלחמת
קטגוריה:קצרמר צ'ילה
המכללה האקדמית הערבית לחינוך בישראל - חיפה

**המכללה האקדמית הערבית לחינוך בישראל - חיפה** (בערבית: **الكلية الأكاديمية العربية للتربية في إسرائيل – حيفا**) היא מכללה אקדמית לחינוך ולהכשרת מורים וגננות במגזר הערבי, השוכנת ברחוב החשמל בחיפה. המכללה הוקמה בשנת 1949, ובשנת 1996 קיבלה היתר מהמועצה להשכלה גבוהה להעניק תואר ראשון, בוגר בהוראה (.B.Ed) במספר מסלולים. בשנת 2010 קיבלה המכללה היתר להעניק תואר שני בחינוך (.M.Ed).

ראש המכללה היא פרופ' רנדה ח'יר-עבאס. במשך שנים רבות בתפקידים בכירים במכללה כיהן זכי כמאל.
ממוזער|חלל הפנים בכניסה למכללה הערבית לחינוך
ממוזער|בניין המכללה האקדמית הערבית לחינוך

במכללה לומדים כ-2,600 סטודנטים, ומלמדים בה כ-220 חברי סגל. בוגרי המכללה מהווים כמחצית מכלל עובדי ההוראה במגזר הערבי.

## מסלולי לימוד
מסלולי הלימוד המוצעים במכללה הם:

### תואר ראשון .B.Ed
* מסלול גננות מלידה עד 6.
* מסלול לגיל הרך וחינוך מיוחד
* מסלול לבית הספר היסודי: ערבית, עברית, מתמטיקה ומדעים.
* המסלול לבית הספר העל יסודי (ז'-י'): ערבית, עברית, אנגלית, מתמטיקה, מדעי המחשב, פיזיקה, כימיה וביולוגיה.
* מסלול חינוך מיוחד (יסודי ועל יסודי מלידה-21).
* מסלול המצוינים.

### תואר שני
#### .M.Ed
* חינוך מדעי: מדעי החומר, מדעי החיים, מתמטיקה.
* חינוך לשוני: ערבית, עברית, אנגלית
* הוראה ולמידה
* לקויות למידה בשפה הערבית.

#### .M.Teach לבי"ס יסודי ולבי"ס על יסודי
מתמטיקה, מדעי המחשב, שפות: ערבית, עברית ואנגלית

## קישורים חיצוניים
* 
* 
* 

הערבית לחינוך
הערבית לחינוך
הערבית לחינוך
הערבית לחינוך
קטגוריה:ישראל: מכללות להוראה
קבר נבי יהודה

שמאל|ממוזער|250px|מבנה הקבר מבחוץ
250px|ממוזער|שמאל|קבר נבי יהודה
ממוזער|450x450 פיקסלים|צילום אווירי של מתחם קבר הנביא
קבר **נבי יהודה** (קרוי גם **נבי הודא** או **נבי יהודא**) הוא מבנה המזוהה על ידי העדה הדרוזית עם מקום קבורתו של יהודה בן יעקב. האתר מקודש גם למוסלמים ולעלווים. הקבר נמצא בחורשת עצי אלה עתיקים בעמק החולה, כקילומטר וחצי מזרחית לחלק הדרומי של שאר ישוב, למרגלות גבעת עזז (תל עזזיאת). בצמוד למתחם נמצאת חורבת עומרית. המסורת היהודית מייחסת את המקום לקברו של עדו הנביא.

## מסורות
המבנה מזוהה על ידי העדה הדרוזית עם מקום קבורתו של יהודה בן יעקב. בנוסף, ישנה מסורת המייחסת לו את קבר הנביא עדוא שאמור להיות בקרבת הבניאס.

בשנת 1968 כתב צבי אילן:
"תושבי עמק החולה מאמינים כי נבי הודא מרפא עיוורים, ועל כן על העיוור לישון לילות אחדים ליד הקבר, אך יירפאו רק העיוורים שלבם טהור. הנוציארים מעין פית וזעורה נהגו לקיים חג־קרבן ליד הקבר הקדוש. ראשי הכת היו יורדים בעבר לעמק החולה, בוחרים פר בקר־ביצות (תאו זכר — ג'מוס) שחור ומקריבים אותו לנבי הודא. כן היו נוהגים להביא לקבר בתום היום הראשון של חודש צום הראמדאן מזון לאכלו תוך שירה וריקודים."

## היסטוריה
בימי הביניים זוהה המקום עם קברו של שבואל בן גרשום בן משה, אחיו של יהונתן בן גרשום (נכדו של משה לפי חז"ל).

בעקבות מלחמת העצמאות עבר גבול שביתת הנשק בין ישראל וסוריה בצמוד לאתר.

לפני מלחמת ששת הימים היה במקום מסגד והוא שימש גם כמקום עלייה לרגל למוסלמים ביום הראשון של הרמדאן.

צבי אילן תיאר את המקום בשנת 1983:
:"נבי־הודא, הניכר מרחוק דווקא בבית־מגורים מודרני, אלה ענקית ועוד עצים קדושים, ליד שני מבני כיפות של קברי־שייח על גבעונת, האחד שמור והשני פרוץ, ואילו הבית המודרני, שהקימה משפחת השומר הדרוזי, צמוד למבנה בנוי אבני גזית משובחות, וקבועות בו כשימוש משני אבנים שעליהן חרותות דמויות עוגן."

הקבר שופץ והורחב בשנת 1999 וכיום משמש כאתר לעלייה לרגל לבני העדה הדרוזית בגליל ומשמש כמקום תפילה, לימוד ובקשת סגולות.

## קישורים חיצוניים

* 

## הערות שוליים

קטגוריה:העדה הדרוזית בישראל: אתרים דתיים
קטגוריה:עמק החולה
סלה רונדה

ממוזער|250px|נוף המצוקים במרחב הסקי סלה רונדה נחשב לאחד מאתרי הסקי היפים בתבל
ממוזער|250px
**סלה רונדה** (איטלקית: **Sella Ronda**, גרמנית: **Sellarunde**) הוא אוסף מסלולי גלישת סקי, המקיפים את פסגות קבוצת סלה שבהרי הדולומיטים באיטליה. אורכו הכולל של המסלול המעגלי עומד על ארבעים קילומטרים, מתוכם כ-26 קילומטרים המיועדים לגלישה, והשאר- מיועדים לצורך עלייה לפסגות ההרים- באמצעות מעליות הסקי. מרחב הגלישה כולו מתפרס מעל ארבעה עמקים - פאסה (Val di Fassa), עמק גרדנה (Val Gardena), אלטה באדיה (Alta Badia) וליבינלונגו (Livinallongo) - וכולל 523 קילומטרים של מסלולים מחוברים לכל הרמות.

המסלולים של סלה רונדה עוברים דרך נופים מרהיבים של מצוקי הדולומיטים, ונחשבים מהיפים שבאתרי הסקי באירופה. האזור זוכה לכ-80% ימי שמש בשנה, ותודות לכיסוי תותחי שלג על כ-90% מהמסלולים- תנאי הגלישה בו מצוינים. כל אזורי הסקי בסלה רונדה כלולים בסקי פס המשותף של דולומיטי סופרסקי (Dolomiti SuperSki), המאפשר גלישה בשנים-עשר אתרי סקי שונים, כולל 450 מעליות ומכסה מסלולים באורך כולל של כ-1,233 קילומטרים.

המסלול המעגלי נחשב לאחת מאטרקציות הגלישה המרכזיות באזור. ניתן לגלוש במסלול המעגלי, עם או נגד כיוון השעון (שילוט מסלול כתום - עם כיוון השעון. שילוט ירוק -נגד כיוון השעון). גולשים מתקדמים יכולים לסיים אותו בפרק זמן של כארבע שעות, ובגלישה איטית יותר- יום שלם.

הנקודה הגבוהה ביותר במרחב הגלישה המקושר למסלולי סלה רונדה, נמצאת בקרחון שעל רכס מרמולדה, בפסגת פונטה רוקה (Punta Rocca) שגובהה 3,250 מטרים. אורכו של אחד המסלולים שיורד מהמרמולדה הוא שנים-עשר קילומטרים, והפרש הגבהים מתחילתו ועד סופו הוא כ-1,800 מטר. לצד 62 קילומטרים של מסלולים, קיים באזור זה גם שפע של שלג לא מהודק ("אוף פיסט"), והאזור נחשב מומלץ לגולשי פרירייד (Freeride). מעל עמק פאסה נמצא פארק השלג הדולומיטי ("Dolomiti Snowpark"), הכולל מזרן מתנפח לאימוני קפיצות ומתקנים נוספים. מעל וואל גרדנה קיים פארק שלג גדול יותר, אשר מושך אליו גולשי פריסטייל (Freestyle) מקצוענים.

## האזור
מסלולי הגלישה של סלה רונדה נמצאים בתחומי מחוז טרנטינו-אלטו אדיג'ה (איטלקית: Trentino-Alto Adige), הנקרא גם טרנטינו-דרום טירול (גרמנית: Trentino-Südtirol). אזור זה היה שייך לאוסטריה עד סוף מלחמת העולם הראשונה, והדבר ניכר הן בענף הקולינריה והן בתרבות הספא. במסעדות הנמצאות בעיירות דוגמת קמפיטלו (Campitello) וקנאציי (Canazei), ניתן למצוא מנות אוסטריות מובהקות, וכן מלונות ספא רבים.

## קישורים חיצוניים

* אתר האינטרנט של סלה רונדה , , 
* מפת מסלולי הסקי והמעליות של סלה רונדה
* 
* 

## הערות שוליים

קטגוריה:איטליה: גאוגרפיה
קטגוריה:אתרי סקי באיטליה
תצפיתנות כלי רכב

**תצפיתנות כלי רכב** (באנגלית: **Car Spotting**) היא תחביב צילום כלי רכב מיוחדים, נדירים או משודרגים. חלק גדול מהתצפיתנים מפרסמים את התמונות שצילמו בפורומי רכב ותצפיות. התצפיתנות מוכרת בעיקר במערב אירופה ובארצות הברית אבל ניתן למצוא תצפיתנים בכל רחבי העולם.

## תצפיתנות כלי רכב בישראל
בישראל יש קהילה מצומצמת של תצפיתני כלי רכב. התצפיתנות אינה מפותחת היות שעל כבישי הארץ נעים בעיקר רכבים של ציי רכב ורכבים המיוצרים בסדרות גדולות ואחידות. כמעט אין כלי הרכב אקזוטיים המעניינים תצפיתנים, כגון אלה מתוצרת פרארי, למבורגיני, מזראטי, לוטוס, הדגמים המיוחדים של מרצדס, ב.מ.וו, אאודי ופורשה. גם כמות כלי הרכב העתיקים (בני למעלה מ-70) שולית.

## ראו גם
* מועדון החמש
* צפרות

## קישורים חיצוניים

קטגוריה:תחביבים
קטגוריה:תרבות רכב
קטגוריה:תצפית
אטול הא דאלו

**הא דאלו** (בדיבהי: **ތިލަދުންމަތީ ދެކުނުބުރި**) הוא אטול במחוז צפון-עליון של האיים המלדיביים. מצפון לו נמצא האטול הא אליף ומדרום לו נמצאים האטול שאביאני והאטול ראה (השייך למחוז צפון). בירתו היא האי קולחודופושי, ושדה התעופה לטיסות פנים נמצא באי האנימאדהו. האטול מונה 35 איים, מתוכם 16 מיושבים.  האטול מונה 23,875 תושבים.

ב-8 בדצמבר 1821 התחוללה באזור סופת ציקלון עזה שפגעה קשות ברוב האיים באטול. בתקופה זו שלט במדינה הסולטאן מוחמד מויינודיין ה-1.

## איים מיושבים

### קולחודופושי

האי קולחודופושי הוא בירת אטול הא דאלו מאז 6 במאי 1992, עת החליף את האי נולהיואראנפארו. אורכו 2.6 ק"מ, רוחבו 800 מטר והוא מונה (נכון ל-2006) 8,219 תושבים.

### האנימאדהו
באי האנימאדהו נמצא אחד מארבעת שדות התעופה לטיסות פנים הפזורים באיים המלדיביים. מרוחק 15 ק"מ מקולחודופושי. בשנת 2008 היגרו אל האי תושבים מהאי פיני ומהאי האטיפושי שבאטול הא אליף, והוא מיועד להיות אחד המרכזים המתפתחים במחוז בשנים הקרובות. אורך האי 6.5 ק"מ ורוחבו 730 מטר. אוכלוסיית האי מונה 1,330 תושבים.

### נולהיואראנפארו
נולהיואראנפארו שוכן בין האיים נולהיואראם והאנימאדהו. אורכו 3.8 ק"מ, רוחבו 900 מטר והוא מונה 634 תושבים. שימש כבירת האטול עד 6 במאי 1992.

### איים נוספים

## קישורים חיצוניים
* גלריית תמונות מקורינבי

הא דאלו
הרלינגן

**הרלינגן** (באנגלית מהולנדית: **Harlingen**) היא עיר בדרום מדינת טקסס, ארצות הברית. היא אחת הערים הדרומיות בארצות הברית, ועיר מחוז של מחוז קמרון. לפי מפקד התושבים של שנת 2010 חיו בעיר 74,950 תושבים ו-385,511 במטרופולין בראונסוויל-הרלינגן. 

הרלינגן שוכנת 48 ק"מ ממפרץ מקסיקו בצומת שתי דרכים חשובות: כביש 77 וכביש 83. בתחילת המאה ה-20 אלה היו כבישים חשובים שהובילו לים וכתוצאה מכך העיר נהנתה מהגירה אליה. העיר הוקמה בשנת 1904 אך הוכרזה רשמית כעיר רק באפריל 1910. 

במהלך מלחמת העולם השנייה התעשייה הצבאית בעיר וסביבה גרמו לעיר לגדול משמעותית. בשנת 1950 חיו בעיר 23,000 תושבים ובשנת 1960 חיו בה כבר 41,000 תושבים. 

נמל התעופה העירוני משמש כנמל תעופה בינלאומי ומשרת 3 מיליון אנשים מדי שנה. הנמל תעופה משרת את תושבי הרלינגן והסביבה כולל את הערים והכפרים בצפון מקסיקו.

## קישורים חיצוניים

* 
* 

קטגוריה:טקסס: ערים
קטגוריה:יישובים שהוקמו ב-1910